Gr. R-leerling sterf nadat sy verkrag is | Netwerk24
Deur Ntwaagae Seleka, News24 17 Oktober 2019 07:17
Boitumelo Matsekoleng (6) was ’n leerling aan die Baithudi Mohlahledi Primary School in Marsihane naby Steelpoort in Limpopo.
Sy het ernstige beserings opgedoen toe die 35-jarige man haar in die Serageng-nedersetting in Nebo verkrag het en is Dinsdag in die provinsiale hospitaal in Polokwane dood.
Nkakareng Rakgoale, LUR vir maatskaplike ontwikkeling in Limpopo, sê sy is uiters geskok oor wat met Boitumelo gebeur het.
“Die voortdurende verkragting en mishandeling van vroue en kinders beroof ons land van sy toekoms. Ons sien dat die oortreders die dringende boodskappe blatant ignoreer wat ons deur middel van bewusmakingsveldtogte uitstuur.
Welsynswerkers staan Boitumelo se familie by sedert die voorval aangemeld is.
“Hulle gaan voort om sielkundige en ander ondersteuning aan haar familie te gee,” sê Rakgoale.
Meer oor: Limpopo | Misdaad | Kinderverkragting | Verkrag | Hof